[{"text_idx": "#000003", "text": "Aimar Ventsel leiab, et valimised on Eesti Vabariigis surmigavad ja teeb konkreetsed ettepanekud, kuidas need muusika abil huvitavaks muuta."}, {"text_idx": "#000005", "text": "\"Televiisoris ra\u0308a\u0308givad surmigavalt riides inimesed surmigavat juttu.\""}, {"text_idx": "#000007", "text": "Kusagil keegi kohtub valijaga ja see u\u0308ritus on samuti reeglina surmigav. Va\u0308ike vaheldus rutiinses protsess on see, kui mo\u0303ni partei otsustab teha valijatele kontserdi. Siis tavaliselt kraamitakse va\u0308lja mo\u0303ni ammu unustatud estraadiartist, kelle karja\u0308a\u0308ri hiilgeaeg ja\u0308a\u0308b umbes sellesse aega kui Juri Gagarin esimese inimesena kosmoses ka\u0308is."}, {"text_idx": "#000010", "text": "Ma tean seda sellepa\u0308rast, et pooljuhuslikult sattusin ma DJ-na selle mo\u0308llu keskele, esinedes u\u0308he kandidaadi noortestaabi poolt korraldatud klubiu\u0308ritustel. Plaadikeerutamise eest maksti raha ja tolle aja DJ-de honoraride kohta mitte halvasti."}, {"text_idx": "#000012", "text": "Niisiis, kuidas teha surmigavaid valimisi Eesti Vabariigis lo\u0303busamaks? Ma pakun va\u0308lja, et tuleks korraldada asiseid kontserte ja klubiu\u0308ritusi. Sealjuures peaksid artistid olema mingit moodi u\u0308hel lainepikkusel erakonnaga, kellele nad reklaami teevad. Siit edaspidi mo\u0303ningaid ideid, keda vo\u0303iks kutsuda rahvusvahelistest artistidest, kui Eesti erakonnad sooviksid to\u0303elise mu\u0308rtsuga endale ta\u0308helepanu po\u0308o\u0308rata."}, {"text_idx": "#000013", "text": "Isamaa kui soliidsete, ontlike, aga ikkagi nooruslike poliitikute partei vo\u0303iks kutsuda oma valimisu\u0308ritusele mo\u0303ne elektsoonilise peavoolu tantsumuusika DJ. DJ-muusika on modernne na\u0308htus, su\u0308mboliseerib tehnilist progressi, samal ajal ei tohiks artisti valikus minna ekstreemsusse."}, {"text_idx": "#000014", "text": "U\u0308heso\u0303naga, antud DJ peab ma\u0308ngima midagi sellist, mille saatel ko\u0303lbab tantsida ka u\u0308likonda ja kostu\u0308u\u0308mi kandes. Ma arvan et hollandi DJ Tie\u0308sto oleks ideaalne o\u0303htu nael sellisel juhul."}, {"text_idx": "#000015", "text": "Reformierakonnaga on asi natukene raskem. Oma olemuselt tahavad nad olla edasipu\u0308u\u0308dlike ja edukate ettevo\u0303tjate partei. Erakonna firmama\u0308rk Taavi Ro\u0303ivas on noor, ambitsioonikas, sportlik ja mo\u0303o\u0303dukalt ekstravagantne. Samal ajal u\u0308ritavad nad ja\u0308lle na\u0308ide tasakaaluka ja stabiilsetena, mis justkui eeldaks hoopis minevikku tagasivaatavat diskursust."}, {"text_idx": "#000016", "text": "Artist, kellele nemad panustavad vo\u0303iks olla ka samasugune - mitte vana ja tolmunud, moodne, ent mitte liiga radikaalselt kiiksuga. Hea oleks muidugi, kui tegemist oleks ennast nullist u\u0308les ehitanud muusikakollektiiviga, see self-made-mani imago on ju ka reformaritel oluline."}, {"text_idx": "#000017", "text": "Ma pakun et Reformierakonna kuvandisse sobib ideaalselt pidu, mille peaesineja on briti ansambel Arctic Monkeys. Vaadates Arctic Monkeyse edulugu \u2013 tundmatust indieba\u0308ndist mo\u0303ne aastaga maailmanimeks, kes elab ja lindistab Los Angeleses, siis see sobib ideaalselt reformarite PR-narratiivi. Sinna juurde see, et suvalistest ta\u0308navamoe kandjatest transformeerusid Arctic Monkeyse liikmed va\u0308ga lu\u0308hikese ajaga trendikate hipsteru\u0308likondade armastajateks."}, {"text_idx": "#000018", "text": "Kui ma peaks korraldama EKRE-le suure valimisteemalise kontserdi, siis ma kutsuks sinna Kenny Rodgersi. Kenny Rodgers, na\u0308htavasti maailma suurim elusolev kantristaar, su\u0308mboliseerib stabiilsust. Rodgers on siin maailmas iidamast-aadamast ja ta on kogu aeg ma\u0308nginud u\u0308hte ja sama muusikat. Maailm muutub, muusika muutub, kuid selle keskel on Kenny Rodgers, kes ei muutu. See igikestvus on midagi, mille poole pu\u0308u\u0308dleb ka EKRE."}, {"text_idx": "#000019", "text": "Kantrimuusika on z\u030canr, mis kehastab konservatiivsust ja nostalgiat vanade heade aegade ja\u0308rele. Kantrimuusika ra\u0308a\u0308gib lihtsatest ja mo\u0303istetavatest asjadest. Ka Rodgersi peamised hitid on armastusest ning sellest, kuidas inimene raske fu\u0308u\u0308silise to\u0308o\u0308ga elatist teenib. Peale selle oleks antud artist ka see, kes suudaks keskpo\u0303randale kokku tuua ko\u0303ik need erinevad inimesed, kes EKREt fa\u0308nnavad."}, {"text_idx": "#000020", "text": "Rodgersi kontsert oleks kogupereu\u0308ritus, tema muusika on selline, et vo\u0303ib lapsed kaasa vo\u0303tta, minna na\u0308dalavahetusel laululavale ja siis hamburgeri vo\u0303i s\u030cas\u030clo\u0303kiga muusikat kombineerida."}, {"text_idx": "#000022", "text": "Rohelistega on asi selge, nemad ajavadki seda rida, mida Earth Crisis esindab. Millegipa\u0308rast aga kujutan ma ette ka Jevgeni Ossinovskit ja Co-d antud muusikakollektiivi nautimas."}, {"text_idx": "#000023", "text": "Vegan hardcore oleks ideaalne su\u0308mbol sellele alternatiivile peavoolupoliitikale, mida sotsiaaldemokraadid proovivad kehastada. Peale selle on nii roheliste kui ka sotsiaaldemokraatide pooldajaskonna seas massiliselt nooremaid ja radikaalsemaid inimesi. Ma kujutan va\u0308ga ha\u0308sti ette, et Earth Crisis omas brutaalsuses haakuks selle seltskonnaga va\u0308ga ha\u0308sti."}, {"text_idx": "#000026", "text": "ERR-i programmid vahendavad valimiste tulemusi la\u0308bi pu\u0308hapa\u0308eva o\u0303htu"}, {"text_idx": "#000031", "text": "Evelin Ilves: minu Euroopa uba"}, {"text_idx": "#000033", "text": "Lauri Hussar: Euroopal tuleb leida enesekindlus"}, {"text_idx": "#000037", "text": "Kati Ku\u0308mnik: kas lapse kasvatamine on tervistkahjustav to\u0308o\u0308?"}, {"text_idx": "#000038", "text": "Kristi Klaas: rohereformid on majanduse konkurentsivo\u0303ime u\u0308ks alustala"}, {"text_idx": "#000039", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000040", "text": "Peeter Kaasik: vabadusso\u0303ja kaja 1941. aasta suveso\u0303jas"}, {"text_idx": "#000043", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000045", "text": "Verstappen taastas kvalifikatsioonis tavapa\u0308rase olukorra"}, {"text_idx": "#000048", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000050", "text": "HC Panter viskas eurosarja avama\u0308ngus 14 va\u0308ravat"}, {"text_idx": "#000052", "text": "Sinija\u0308rve raamatusoovitused: esseistikat ja pilte"}, {"text_idx": "#000053", "text": "Petrov eksmaailmameistri vastu ei saanud"}, {"text_idx": "#000054", "text": "Kaidor Kahar: ma ei karda teha sotsiaalselt kreisisid asju"}, {"text_idx": "#000059", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]